Þingræður haldnar á Alþingi Íslendinga

Garðar Þorsteinsson Með því að hv. 2. þm. Reykv., frsm.n., er ekki til staðar, skal ég geta þess, að frv. þetta var sent til ýmsra barnaverndarnefnda og barnaverndarráðs, og höfðu allshn. aðeins borizt svör frá fáum nefndum til baka. Hinsvegar má gera ráð fyrir, að það sé bæði eðlilegt og réttmætt, að þessum lögum um barnavernd sé að einhverju leyti breytt. En n. var sammála um, að ef það ætti að gerast, þá stæði hún ekki vel að vígi, þar sem upplýsingar og umsagnir frá ýmsum barnaverndarnefndum væru enn ókomnar. Allshn. varð því sammála um að afgr. þetta frv. með rökst. dagskrá og fela ríkisstj. að afla þeirra upplýsinga um málið, sem n. var ekki búin að fá, og undirbúa afgreiðslu þess.

Sigurðar Einarsson Þar sem till. hefir komið frá hv.allshn. um að afgr. þetta frv. með rökst. dagskrá, get ég ekki látið hjá líða að víkja að því nokkrum orðum. Ég get út af fyrir sig sætt mig allvel við það, að frv. sé vísað til stj. með þeim rökstuðningi, að ætlazt er til, að tekið verði á málinu. Og það, sem gerir það að verkum, að ég get nú sætt mig við þetta, er það, að nú liggur fyrir þessu þingi frv. um fátækraframfærslu, sem taka verður tillit til og snertir þetta barnaverndarfrv. En það frv. var samið áður en fátækralagafrv. kom fram. Tel ég heppilegra, að Alþingi afgr. fátækralagafrv. á undan hinu. Hinsvegar vil ég benda á, að það er hin mesta þörf á að endurskoða barnaverndarlögin. Ég er kominn að þeirri niðurstöðu, að þau komi að sáralitlu gagni eins og þau nú eru framkvæmd. M. a. skal ég geta þess, að það er ekki séð fyrir neinum tekjum til framkvæmda þeim málum, sem barnaverndarráðin hafa með höndum, og hafa þau sífellt átt undir högg að sækja með það, enda þótt þau þurfi nauðsynlega á talsverðu fé að halda. Síðan ég kom í fjvn. hefir ekki verið tekið greiðlega í það af n. að veita fé í fjárl. í þessu augnamiði. M. ö. o. hafa engin föst fjárframlög verið áætluð til þessara hluta. Og vitanlega bitnar það svo á börnunum, sem barnaverndarlögin eiga að koma að haldi. - En þar sem fyrir liggur endurskoðun á framfærslulögunum og taka verður tillit til þeirra á ýmsan hátt, þá get ég fallizt á, að þessu frv. verði vísað til stjórnarinnar.

Þorsteinn Þorsteinsson Þó að ég gerði ekki nema eina brtt. við frv. það, sem hér liggur fyrir, og hana ekki mikla, þá verð ég að taka það fram, að þetta var aðeins gert til þess að bæta úr einum af stærstu göllunum, sem ég áleit, að væru á frv., en nær vitanlega ekki til allra galla þess, sem eru margir. Til þess að frv. geti orðið sæmilega viðunandi, virðist mér þurfa að breyta því ekki svo lítið. Hæstv. forsrh. kom fram með það í gær, að frv. væri aðallega flutt með það fyrir augum að koma í veg fyrir, að börn gætu keypt sér skotvopn og verið að leika sér að þeim, eins og ætti sér stað jafnvel hér í Reykjavík. Ég held, að hægt væri með breyt. á eða viðauka við lögreglusamþykkt að varna því, að þetta ætti sér stað. Þá er, eins og áður hefir verið að víkið, þetta frv. þannig, að þótt fyrirsögnin hljóði aðeins um skotvopn, þá er annarsstaðar í frv. á tveim stöðum eða fleirum talað um vopn, án frekari skilgreiningar á því orði. Slíkt nær auðvitað, eftir orðunum sjálfum, til allra vopna, í hverskonar mynd sem er. Og þó að fyrirsögnin virðist benda til þess, að frv. eigi aðeins við skotvopn, þá nær samt frv. raunverulega yfir fleira eins og það er nú orðað. Þessu verður að breyta við meðferð málsins, þannig að í staðinn fyrir „vopn“ í frv. komi: skotvopn. Þetta væri hægt að laga við 3. umr. Þá þætti mér fróðlegt að vita, hver ætlazt er til, að útbýti þessum heimildum, sem um ræðir í frv., hvort stjórnarráðið á að gera það eða lögreglustjóri, eða jafnvel hreppstjórar, og eins hitt, hvað vakir fyrir flm. frv. með þessum ákvæðum um „skilríki“, hvernig og hverskonar þau eigi að vera. Yfirleitt hefi ég viljað með brtt. þessari láta það vera skýrt fram tekið, að hver sá maður, sem gæti fært rök fyrir því, að honum væri það gagnlegt að hafa skotvopn undir höndum, gæti í venjulegum kringumstæðum fengið leyfi til þess, þó að það væri ekki aðeins gagnlegt vegna aðalatvinnu hans sjálfs. Mér virðist allt of langt gengið með þessu frv. Það hefði átt að undanskilja einstök skotvopn, sem í sjálfu sér þurfa að vera við hendina á hverju sveitaheimili, eins og fjárbyssur. Og það hefði jafnvel átt að undanskilja haglabyssur líka, því að á mörgum sveitaheimilum hafa menn þeirra töluverð not. En um skammbyssur er allt annað að segja. Sem dæmi um það, hversu nauðsynlegt getur verið, að sveitamenn hafi byssur á heimilum sínum, vil ég benda á það og beina því til hæstv.forsrh., að komið hefir það fyrir, að birnir hafa vaðið á land á Ströndum, og þá hafa það verið byssurnar, sem bjargað hafa kjósendum þar frá því að vera étnir eða rifnir í sundur af björnum.  Viðvíkjandi í sem hv. 2. þm. S.-M. var að tala um, að hann sæi ekki mikinn mun á því, að eitthvað væri gagnlegt og að eitthvað væri nauðsynlegt, vil ég segja það, að ég álít þó þar mikinn mun á, og margt getur verið gagnlegt, sem þó er ekki alveg nauðsynlegt.

Frsm. (Emil Jónsson) Það er stutt aths. Frá iðnn. hefir komið brtt. á þskj. 561, sem nýlega hefir verið útbýtt, og er þar lagt til, að orðið „gólfklútar“ komi inn í e-lið frv. Bætist sú till. þá við 1. brtt. í nál. á þskj. 529. Ég veit ekki, hvort ég tók þetta nógu skýrt fram áðan, og vil því vekja athygli hv.þdm. á þessu.

Frsm. (Emil Jónason) N. hefir farið í gegnum frv. og ekkert fundið við það að athuga. Leggur hún til, að það verði samþ. eins og það liggur fyrir, óbreytt.

Gísli Guðmundsson Ég skal aðeins geta þess, að ég sætti mig við þær brtt., sem n. hefir gert viðvíkjandi brtt. minni á þskj. 246, og tek ég hana hér með aftur.

Frsm. (Emil Jónsson) N. varð sammála um að leggja til, að frv. yrði samþ. með smábreyt. Fyrsta brtt. er fólgin í því, að undir 30% toll skuli falla húfur allskonar og gólfklútar. Hv. þm.N.-Þ. hefir flutt brtt., sem fer í sömu átt, en aðeins um þær húfur, sem eru úr skinni, en þar sem n. hafa borizt tilmæli um að láta líka húfur úr taui heyra undir þennan toll, bar hún þessa brtt. fram. Önnur brtt.n. er sú, að leggja 15% toll á ístöð, beizlisstengur og beizlismél, vegna þess að þessa hluti má búa til hér á landi, og er þegar gert. - Þá leggur n. til, að kaðlar, færi og fiskilínur, öngultaumar, þorskanet og lóðabelgir fari úr 10% tolli niður í 5% toll, og er það gert með tilliti til örðugrar afkomu útgerðarinnar hér á landi. Sömuleiðis hefir n. lagt til, að baðlyf verði ekki tolluð, þar sem það er upplýst, að þau eru ekki framleidd hér á landi nema að óverulegu leyti. - Þá leggur n: til, að linoleum- og gúmmídúkalím, sem veggfóðrarar nota mikið, en er dýrt, sé fellt niður úr tolli af því að menn munu nú vanrækja að láta líma dúka sína vegna þess, hve dýrt límið er, og stendur tollurinn vitanlega þar í vegi. -Síðasta brtt.n. er sú, að eins og vélar, sem notaðar eru til innlendrar framleiðslu, verða tollfrjálsar, þá verði einnig varahlutar þeirra tollfrjálsir. Úr í einstök atriði frv. þarf ég ekki að fara, þar sem n. er sammála, að það verði samþ. með þeim brtt., sem ég hefi nú skýrt frá.